b'\n_START_ARTICLE_\nLindol sa Haiti noong 2010\n_START_SECTION_\nDetalye ng lindol\n_START_PARAGRAPH_\nNaganap ang lindol noong 12 Enero 2010, tinatayang 10 mile (16\xc2\xa0km) WSW mula sa Port-au-Prince sa lalim na 6.2 mile (10.0\xc2\xa0km) sa ganap na 16:53 UTC-5. Strong shaking with MM VII was recorded in Port-au-Prince. It was also felt in Cuba (MM III in Guant\xc3\xa1namo), Jamaica (MM II in Kingston), Venezuela (MM II in Caracas), and the bordering country of Dominican Republic (MM III in Santo Domingo)._NEWLINE_Naitala ng Heolohikal na Pagsisiyasat ng Estados Unidos ang hindi bababa sa anim na aftershock sa loob ng dalawang oras matapos ang pagyanig. Nasukat nila na nasa 5.9, 5.5, 5.1, 4.8, 4.5, and 4.5._NEWLINE_Ayon sa isang kasapi ng Heolohikal na Pagsisiyasat ng EU, base sa lakas at lokasyon ng pagyanig, umaabot sa tatlong milyong tao ang naapektuhan. Dagdag pa rito, dahil nangyari ang pagyanig sa ilalim ng lupa imbes na sa tubig, ang mga istruktura at mga tao sa ibabaw ay direktang naapektuhan ng pagyanig, lalo na\'t mababaw lamang ang fault._NEWLINE_Ayon sa mga ulat ng balita, ang huling lindol na tumama sa Haiti na ganito kalakas ay noon pang 1751._NEWLINE_Agad na nagpalabas ng babala ang Sentro ng Babala sa Tsunami sa Pasipiko sa tsunami matapos ang pagyanig, subalit agad rin naman itong binawi ilang oras ang makalipas.\n_START_SECTION_\nResulta\n_START_PARAGRAPH_\nAyon sa isang mamamahayag ng telibisyon sa Haiti, ang "Haitipal", ang mga gusali ng Pambansang Palasyo, ministeryo ng pananalapi, ministeryo ng pagawaing bayan, ministeryo ng komunikasyon at kultura, ang Palasyon ng Katarungan, ang Superior Normal School, ang Parlamento, at ang Katedral ng Port-au-Prince ay gumuho. Dagdag pa rito, naiulat na isang ospital ang gumuho. Malubha ring nasira ang komunikasyon, kung saan sinabi ng isang dimplomat ng Haiti, "Imposible talaga ang komunikasyon ... Sinusubukan kong tawagan ang aking miniteryo pero hindi ko magawa." Isa ospital rin sa P\xc3\xa9tionville, kalapit-bayan ng Port-au-Prince, ang gumuho dahil sa lindol. Ilang mga gusali ng pamahalaan ang gumuho at ang gusali ng punong himpilan ng grupong pangkapayapaan ng Nagkakaisang mga Bansa ay naiulat na malubhang napinsala. Subalit isang opisyal ng UN ang nagsabi sa CNN na ang punong himpilan ay gumuho._NEWLINE_Iniulat ng CNN na maraming alikabok ang lumabas matapos ang paglindol sa Port-au-Prince. Tinatayang galing sa mga gusaling kongreto ang mga alikabok na walang rebar o iba pang suporta. Pinangangambahang marami sa mga gusaling iyon ang gumuho._NEWLINE_Ayon sa mga naunang ulat libo-libo ang pinangangambahang namatay. Ang mga ulat tulad ng bilang ng namatay at mga napinsalang gusali ay inaasahang sa Miyerkules pa ng umaga matatanggap dahil na rin sa probleman ng komunikasyon dulot ng lindol.\n_START_SECTION_\nInternasyunal na tulong\n_START_PARAGRAPH_\nUmapela para sa internasyunal na tulong ang embahador ng Haiti sa Estados Unidos na si Raymond Joseph gayundin ang kanyang pamangkin at mang-aawit na si Wyclef Jean, na siya din ang "roving ambassador" para sa Haiti._NEWLINE_Pagkatapos ng lindol, agad na sinabi ni Hillary Clinton, Kalihim ng Estados Unidos na magbibigay ng tulong at makataong tulong sa Haiti._NEWLINE_Magpapadala ang USAID ng grupong tutulong sa Haiti. Ipapadala rin ang Fairfax County (Va.) Urban Search and Rescue Team at ang Los Angeles County Search and Rescue Team para makatulong._NEWLINE_Sinabi ni Lawrence Cannon, ministrong panlabas ng Kanada na maaaring magpadala ang Kanada ng grupo ng DART._NEWLINE_Nagpadala nang grupo ang Turkish Red Crescent sa rehiyon._NEWLINE_Magbibigay rin ang HAM (Amateur) Radio Operators ng tulong para sa kalamidad.\n_START_SECTION_\nKasaysayan\n_START_PARAGRAPH_\nAng Haiti ay isang mahirap na bansa, ika-149 sa Talatuntunan ng Kaunlaran ng Tao. May pag-aalala tungkol kakayanan ng emergency services\' na makayanan ang mga sakuna, at ang bansa ay itinuturing na "mahina ang ekonomiya" ng Food and Agriculture Organization.'